KLUBI 700
Hän melkein kuoli verensokerin liialliseen laskuun.
Hän selvisi sepelvaltimon ohitusleikkauksesta ja -
hän on selättänyt munuaissyövän.
Lääkärit kutsuvat Gary Valencianoa ihmeeksi.
Mr. Pure Energynä tunnettu Gary Valenciano on -
filippiiniläinen laulaja, lauluntekijä ja pop-sensaatio.
Gary V innoittaa miljoonia ympäri maailmaa.
Pandemian aikana hän osallistui lukuisiin keräystapahtumiin.
Vuonna 2021 Garysta tuli Pray.comin Filippiinien lähettiläs.
Tervetuloa Klubi 700:aan, suorana Manilasta, hyvä ystäväni Gary V.
Gary, ihanaa, että olet täällä.
Mukava olla täällä taas, ystäväni.
Olen iloinen, että kaikesta huolimatta sinä ja muut pärjäätte.
Sinä olet ainakin kokenut sen. Mahtavaa nähdä sinun hymyilevän.
Sinulla on omakohtaista kokemusta rukouksen voimasta.
Olet kokenut useita läheltä piti -tilanteita.
Kerro niistä ja Jumalan avusta.
Hän jatkaa auttamista, -
koska minulla on ollut diabetes 42, 43 vuotta. Ykköstyypin.
Minulla on ollut monia läheltä piti -tilanteita diabeteksen kanssa.
Vuonna 2018 tunsin esiintyessäni äkkiä kipua keskellä rintaa.
Ja tämä televisioitiin. Vain siskoni huomasi, -
etten liikkunut ihan niin kuin piti. Pian sen jälkeen kävin tarkastuksessa.
Vasemmassa valtimossa oli 95% tukos, jota sanotaan leskentekijäksi.
Lääkäri sanoi: "Minun pitää tehdä ohitusleikkaus."
Sanoin: "Tee, mitä pitää."
Menin leikkaukseen ja he tekivät, minkä voivat.
Toipuessani nestettä kertyi vasempaan keuhkooni.
Lääkäri sanoi: "Otetaan CT-kuva ja katsotaan."
Sitten he löysivät syövän oikeasta munuaisestani. Se oli aika iso.
Neljä kertaa kuusi senttimetriä.
Onneksi se oli ainoa paikka, missä sitä oli.
Kuukausi ja viikko rintaleikkauksen jälkeen minun piti mennä takaisin -
poistattamaan munuaisessani ollut kasvain.
On uskomatonta, -
miten Jumala ei aina kerro, miten Hän aikoo auttaa, mutta Hän tekee sen, -
koska tunsin olevani Hänen kämmenellään.
En unohda ikinä sitä, Gordon, kun olin sillä samalla leikkauspöydällä, -
missä he avasivat minut munuaisten takia.
Sanoin: "Herra, olen täällä taas ja se on jotain muuta.
Se on jotain erilaista ja minut avataan taas."
Pystyin melkein näkemään sen päässäni.
Aivan kuin Hän todella olisi oikeasti, hyvin fyysisesti istunut jalkopäässäni -
ja sanoo: "Minäkin olen täällä taas. Minä aion olla kanssasi koko ajan."
Ja Hän on ollut. Hän on tehnyt sitä alusta asti.
Siitä asti, kun kohtasin diabeteksen.
Ja tässä ovat viimeisimmät uutiset.
Muutama viikko sitten harjoittelin esitystä varten.
Esityksen aikana tunsin itseni huonovointiseksi.
Epäröin kertoa siitä, -
koska ehkä se johtui vain siitä, että en ollut nukkunut edeltävänä yönä.
Harjoituksen jälkeen, kun pääsin kotiin, -
minulla oli kuumetta ja vilunväristyksiä.
Silloin ajattelin, että se voisi olla virus. Se oli denguekuume.
Menin takaisin sairaalaan.
On helppoa pelätä, kun alat tuntea tällaisia asioita, -
mutta Henki sanoi: "Olen tässä. Autan sinua jälleen."
En tiedä, mitä huomenna tapahtuu. En tiedä, mitä saattaa löytyä.
Toivon, ettei mitään, mutta jos jotain näkyy, -
tiedän, kenen käsissä olen, ja kuka auttaa minua.
En ehkä vältä sitä, mutta saatan kokea sen syystä, jonka Hän ehkä tietää.
Kaiken sen tarkoitus on tehdä minusta parempi, -
enemmän, kuin mitä olen nyt, se, mitä Hän haluaa minun olevan.
Sinä olet kävelevä saarna. Tuo on uskomatonta.
Oletko koskaan kysynyt Jumalalta miksi?
Monta kertaa. Noina hetkinä. Mutta ei ole koskaan -
epätavallista tuntea halua luovuttaa ja olla turhautunut.
Mutta on aikoja, jolloin se, mitä teet kehollesi -
ei ole sama kuin mikä on hyvää. Se ei tuota positiivisia tuloksia.
Minä harrastan liikuntaa. Yritän pysyä terveenä.
Silti hemoglobiini A1C, joka on keskimääräinen verensokeritaso, -
viimeiset 3-6 kuukautta, on korkeampi kuin normaalisti.
Minun pitää olla hyvin tarkkana, koska diabetes voi olla hyvin pettävää.
Voit ulkoisesti voida hyvin, mutta sisällä tapahtuu jotain.
Kun kysyn miksi, Hän aina näyttää vahvistavan sen, -
kun käyn terveystarkastuksissa.
Kun menin sairaalaan denguekuumeen takia, -
kaikki tarkistettiin. Lääkärit olivat hyvillään. Silmälääkärini sanoi: -
"Uskomatonta. Sinulla on ykköstyypin diabetes -
eikä silmissäsi ole merkkiäkään rappeutumisesta."
Minulla oli ongelmia hermopäätteiden kanssa.
Testit olivat rankkoja. He käyttivät sähköä -
selvittääkseen olivatko hermoni kunnossa.
Lääkäri sanoi: "Teit tämän 13 vuotta sitten.
Teit tämän vuonna 2013 ja lukemat ovat samat."
Ilmeisesti ikä ei vaikuttanut noihin aikoihin.
On eräs laulu, jossa sanotaan, että Jumala toimii tavoilla, -
joita emme voi nähdä. Minä todella uskon siihen.
Sitä Hän on tehnyt. En näe sitä, mutta kun menen terveystarkastukseen, -
se on kuin vahvistus. "Minähän sanoin, Gary.
Sanoin, että olen tässä. Tiedän, mitä tapahtuu.
Joskus elämässäsi tapahtuu asioita, jotka eivät sovi siihen, mitä tunnet -
tai mitä suunnittelet, mutta minä en päästä sinusta irti.
Minä varmistan, että pääset sinne, minne sinun on tarkoitus mennä, -
jos vain annat minun."
Kun kysyn miksi, en ehkä saa vastausta, -
mutta syvällä sisällä on rauha, joka ylittää ymmärryksen.
Jumalan kämmenellä on turvallista olla.
Aamen. Elämäsi on esimerkki meille kaikille.
Olet Pray.comin Filippiinien lähettiläs. Kerro siitä.
Pray.com, mikä mahtava sovellus rikastuttamaan, -
syventämään ja vahvistamaan rukouselämää.
Kun teet sitä, vahvistat suhdettasi Jeesukseen.
Sitä täällä taustalla on, koska olen studiossa.
Olen luomassa lisää sisältöä Pray.com -sovellukseen.
Se on mahtavaa. Sovellus antaa mahdollisuuden rukoilla asioita, -
joita et ole osannut rukoilla ennen. Ihmiset, joilla on ongelmia.
Tiedän, että monilla on ollut ja on tänäkin päivänä.
Mielenterveysongelmia, epävarmuutta huomisesta, -
pelkoa, vihaa, anteeksiantoa ja sen puutetta.
Tämä sovellus käsittelee näitä ongelmia ja rohkaisee rukoilemaan -
niiden puolesta omalla tavalla, omin sanoin.
Ne ovat työkaluja, jotka auttavat syventämään sitä.
Olen kiitollinen Favor Church -nimisen kirkon pastorille, James Aitonille, -
joka kuului jo Pray.comiin. Häneltä kysyttiin: "Kuka sopisi tähän?
Kuka Filippiineillä, viihdealalla, joka tekisi vaikutuksen?"
Minun nimeni mainittiin. Seuraavaksi vaimoni Angeli sanoi: -
"Gary, he haluavat sinut mukaan." Tapasin heidät.
On eri asia keksiä hyviä projekteja kuin kohdata ja -
muodostaa toimivia ihmissuhteita sellaisten ihmisten kanssa, -
jotka jakavat saman uskon, -
koska tiedät tarkasti miksi olet täällä ja mitä teet.
Näin se tapahtui. Olen aika innoissani. Minua hiukan pelottaa.
Luon asioita, mutta en laula, vaan puhun. Jaan Raamatun tarinoita.
Tällä hetkellä työstän Joosefin tarinaa.
Se on haastavaa, mutta se on haaste, jonka haluan ottaa vastaan, -
koska haaste ei tarkoita, että keksit jotain loistavaa.
Tiedän, että vain Jumala voi olla todella loistava.
Kyse on siitä, miten se tulee vaikuttamaan niihin, -
joiden täytyy kuulla tällaisia tarinoita.
On kunnia palvella Herraa näin.
On kunnia tuntea sinut, ja sinut on tehty Jumalan kuvaksi.
Sen, mitä teet, teet loistavasti. Haluan keskeyttää tämän -
kuullaksemme, mitä teet ja kurkistaaksemme musiikkivideoosi.
Terveisiä lapsillesi ja Angelille.
On aina ilo saada sinut tänne ja nähdä, mitä teet.
Katso, kuka täällä on. Se on vaimoni Angeli.
Angeli on kulissien takana.
Rakastan sinua, Gordon.
Kurkistamme pikaisesti videoon. Nähdäksesi videon kokonaan -
ja saadaksesi lisätietoa Pray.comista, mene osoitteeseen -
CBN.com. Tässä Gary V laulaa "Make Us Whole Again".
Tässä olemme
Monet paikkaavat murtunutta sydäntään
Monet surevat ja ovat syvästi haavoittuneita
Ilman hyvästejä jättämien voittamat
Olemme yrittäneet nauraa ja hurrata
Itkimme epäitsekkäiden soturien puolesta, -
jotka puolustavat rajaa meidän puolestamme, -
kaltaistemme perheiden vuoksi
Olemme kokeneet parhaat ja pahimmat ajat
Vuodenaika toisensa jälkeen -
Kun tuulet lujaa puhalsivat, ja aurinko kieltäytyy paistamasta
Mutta me laulamme myrskyssä
Me tanssimme sateessa
Koska emme voi tulla lähelle ja koskettaa kaikkia heitä, -
jotka nyt tuntuvat kaukaisilta
Emme ole yksin tässä myrskyssä Ja me rukoilemme sateessa
Ei, sydämemme eivät väsy Uskomme on tulessa
Huutomme kuuluvat syvältä:
Voitko parantaa meidät ja tehdä meidät taas kokonaisiksi?
Ilo tuottaa toimintaa. Se on viehättävää.
Se aloittaa ketjureaktion. Tuottaa tyytyväisyyttä.
Rakastan, miten tämä ilo saa minut liikkumaan
Minulla on (iloa)
Tanssin, koska olen iloinen.
Liikun, koska tunnen sen.
Iloa sydämessä
Tanssin, koska tunnen sen.
Liikun, koska tunnen sen.
Iloa sydämessä
Muistele, millaista oli olla lapsi. Uskoit sinulle kerrotut tarinat, -
ja maailma näytti olevan täynnä mahdollisuuksia.
Mihin tarinoihin maailman orpolapset uskovat?
Meistä Raamatun kertomus on ainoa, joka on uskomisen arvoinen.
Uskomme, että jokaisen lapsen pitäisi voida unelmoida, -
muuttaa vaikeudet mahdollisuuksiksi, luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Liitytkö meihin?
Ansaita kymmeniä tuhansia dollareita päivässä ja vain 30-vuotiaana.
Bobby nosti itsensä köyhyydestä ja häpeästä elämään, -
jossa hän voi ostaa ja tehdä mitä vain.
Bobby muutti kaupungista kaupunkiin -
isompien ja parempien sopimusten perässä.
Eräänä iltana hän otti 45 tuumaisen. Mitä sitten tapahtui?
Muistan piileskelleeni koulun vessassa.
Söin suolakeksejä ja voita lounaaksi vessassa, -
koska en kehdannut syödä muiden kanssa.
Köyhyys oli Bobby Dortonille tuttua.
Hän kasvoi pienessä kaupungissa Alaskassa isovanhempiensa hoivissa.
He tekivät parhaansa selvitäkseen sillä vähällä, mitä heillä oli.
Halusin jotain, mitä muilla lapsilla oli, kuten uudet kengät -
tai vaatteet. Tuntui, ettei minua hyväksytty.
Teini-iän lähestyessä häpeästä tuli kantava voima.
Et juuri koskaan näe kenenkään ahkeroivan ja ansaitsevan paljon.
Se sijaan näet huumekauppiaiden ajelevan hienoilla autoilla.
Lukion lähestyessä tiesin, mitä tehdä.
13-vuotiaana hän osti marihuanaa ja möi sen.
Ensimmäistä kertaa hänellä oli rahaa, jolla ostaa mitä vain hän halusi.
Äkkiä en enää syönyt suolakeksejä.
Jopa lukiolaiset halusivat, mitä minulla oli.
He saivat minut tuntemaan itseni tärkeäksi.
Sitten hänen isoisänsä sai tietää ja sanoi nyt 16-vuotiaalle -
lapsenlapselleen, että ellei hän lopeta myymistä, hän saisi lähteä.
Sanoin: "Oikeasti? Mitä olen tehnyt sinulle?"
Hän sanoi: "Ei kyse ole siitä, mitä teit minulle, -
vaan siitä, mitä teet itsellesi."
Se mursi sydämeni, mutta tiesin, etten eläisi kuten hän.
Bobby, nyt lukiopudokas, vietti seuraavat 15 vuotta -
muuttaen kaupungista kaupunkiin jahdaten isompia tuottoja ja -
myyden kovempia huumeita. Hän ei koskaan pysynyt kauan paikallaan.
30-vuotiaana hän ansaitsi kymmeniä tuhansia dollareita päivässä.
Minä olin Bobby Dorton. Kun ihmiset puhuivat Bobby Dortonista, -
he puhuivat kuin voimasta.
Mikä sai hänet tuntemaan itsensä hyväksytyksi, -
maksoi hänelle ystävät ja vapauden.
Poliisia pakoillessa Bobby oli yksin eikä voinut luottaa kehenkään.
Muitakin asioita ilmaantui: katumus ja syyllisyys.
Bobbyn vanhemmat olivat huumeriippuvaisia.
Hän alkoi nähdä roolinsa tuhossa.
Olisin mieluummin se köyhä lapsi, joka syö suolakeksejä kuin -
katsoisin ihmisten käyttävän antamiani huumeita.
Eräänä iltana rahoja laskiessaan ja syyllisyyden painaessa...
Olin aiheuttanut paljon vahinkoa. Sanoin: "Tätäkö minusta tuli?
Jos minusta tuli tämä, minun ei tarvitse enää elää."
Otin 45 tuumaiseni.
Tyttäreni soitti. Kello on 4:30. Tyttäreni oli silloin vielä pieni.
Hän soitti ja sanoi: "Isä, jokin herätti minut ja käski soittaa."
Heitin aseen.
Bobbysta tuntui, ettei Jumalakaan antaisi anteeksi.
Elin niin kauan pimeydessä. Miksi Hän antaisi anteeksi?
Hän pyysi silti apua.
Rukoilin, että Jumala tulisi väliin ja pysäyttäisi minut.
Viikkoja myöhemmin Bobby löydettiin ja vietiin säilöön.
Hänet tuomittiin 13 vuodeksi vankilaan.
Eräänä päivänä ollessaan eristyksissä hän pyysi luettavaa.
Vartija antoi Raamatun.
Aloin lukemaan sitä ja siellä kerrottiin Paavalista.
Hän oli kristittyjen tappaja ja hän sai anteeksi. Nyt hän on apostoli.
"Jos kristittyjen tappaja saa anteeksi, saan minäkin."
Sitten Bobby tunsi jotain, jota hän kuvailee sähköiskun kaltaiseksi.
Kaikki tuntemukset kovana kaverina olemisesta hävisivät.
Olin onnellinen.
Kun hän pääsi pois eristyksistä, -
kristitty työntekijä ehdotti Bobbylle rukousta.
"Jeesus, anna anteeksi syntini ja näytä minulle uusi elämäntapa.
Luotan Sinuun ja uskon Sinuun.
Uskon, että Sinulla on minulle parempi polku."
Bobby elää nyt Jumalalle ja pian hän on vapaa mies.
Hän pääsi alle viiden vuoden istumisen jälkeen ehdonalaiseen.
Siitä asti hän on rakentanut vahvaa suhdetta tyttäriinsä -
ja on nyt päihdeohjaaja.
Hän aloitti "Healing Homes" -ohjelman päihderiippuvuudesta toipuville.
Kun antauduin Jumalalle, annoin Hänelle kaikkeni.
Olen tarpeeksi.
Sinä voit saada saman ilmestyksen, rauhan ja tiedon siitä, -
että Jeesus, kuoli puolestasi.
Hän tuli sinun vuoksesi. Hän haluaa olla kanssasi iankaikkisesti.
Ehkä olet kuin Bobby ja ajattelet: "Olen mennyt liian pitkälle.
Olen tehnyt liikaa. En voi antaa itselleni anteeksi.
En voi kuvitella oikeudenmukaisen ja pyhän Jumalan -
haluavan antaa minulle anteeksi."
Anna Bobbyn tarinan rohkaista sinua. Sama matka, jonka hän teki.
Hän halveksi itseään niin paljon, ettei halunnut elää enää.
"Jos minusta on tullut tämä, toivoa ei enää ole. En pääse eteenpäin."
Jumala teki jotain epätavallista.
Hän herätti 10-vuotiaan tytön, jotta tämä soittaisi hänelle.
"Sinun pitää soittaa juuri nyt."
Ja sitten rukous. "Herra, päästä minut tästä."
Jumala lähetti poliisit pidättämään häntä. Hänet vangitaan.
Mikään ei muuta häntä ennen kuin hän lukee kirjasta.
Hän luki Raamatusta.
Hän luki apostoli Paavalista ja miten Saulista tulee Paavali.
Saul aiheuttaa kaaosta seurakunnissa, -
vieden pois miehiä ja naisia kahleissa heidän uskonsa takia.
Hänestä tuli apostoli Paavali.
Bobby ajatteli hienosti: -
"Jos Jumala voi antaa anteeksi Saulille ja muuttaa hänet Paavaliksi, -
Hän voi antaa anteeksi minullekin."
Mitä apostoli Paavali sanoi? Hän sanoi: -
"Varma on se sana ja kaikin puolin vastaanottamisen arvoinen, -
että Kristus Jeesus on tullut maailmaan syntisiä pelastamaan, -
joista minä olen suurin."
Se on sinulle. Hän tuli sinun vuoksesi.
Tässä on yksi Hänen nimistään: Hänet tunnettiin syntisten ystävänä.
Hän vietti aikaa veronkerääjien kanssa.
Hän antoi prostituoitujen tulla ja koskettaa itseään.
Hän ei ajanut heitä pois. Hän otti heidät vastaan.
Ja tässä on paras uutinen: Hän muutti heidät.
Toivottomat syntiset, joilla ei ollut paikkaa yhteiskunnassa.
Heitä ei enää vastaanotettaisi. Jeesus otti heidät vastaan, -
muutti heidät, teki heidät uudeksi jälleen, antoi uuden alun, -
uuden elämäntavan, toivon, tulevaisuuden ja suunnitelman.
Sitä Hänellä on sinulle. Jos vain annat, Hän muuttaa sinut.
Hän voi tehdä sinut uudeksi. Se on mahtava uutinen.
Se on paras uutinen, minkä kukaan on koskaan kuullut.
Voit saada uuden elämän, uuden alun, tien eteenpäin.
Jos kompastelet matkalla, Jumala huolehtii. Hän ei jätä.
Hän ei koskaan hylkää sinua.
Jos tämä on sinua varten, jos haluat tätä,-
rukoillaan yhdessä sama rukous, jonka Bobby rukoili.
Rukoillaan sama rukous, jonka Paavali rukoili. Pyydä Häntä.
Hän tekee sen. Rukoillaan.
Herra, tulemme luoksesi -
pyytääksemme, että tulisit sydämiimme ja -
olisit pelastajamme ja kaikkemme.
Jeesus, anna anteeksi kaikki väärät tekoni -
ja minä annan anteeksi niille, jotka ovat minua vastaan rikkoneet.
Jeesus, tule sydämeeni. Tee minut uudeksi.
Pyydän sitä Jeesuksen nimessä.
Isä, pyydän äsken rukoilleille rakkautesi kastetta.
Pyydän, että täytät heidät ylitsevuotavalla hyväksynnälläsi.
Vuodata heihin rakkauttasi.
Pyydän sitä Jeesuksen nimessä. Aamen ja aamen.
Jos rukoilit kanssani, haluan, että kerrot siitä.
Olemme tehneet sen helpoksi. Soita meille.
Tässä sana Efesolaiskirjeestä: -
"Sillä armosta te olette pelastetut uskon kautta, -
ette itsenne kautta-se on Jumalanlahja-
ette tekojen kautta, ettei kukaan kerskaisi."
Usein kannamme taakkaa menneisyydestä.
Se vaikuttaa kaikkeen elämässämme.
Se estää meitä löytämästä todellista onnea.
Jumala ei tarkoittanut meitä elämään näin.
Voit vapautua taakastasi. Jumalan anteeksianto muuttaa elämän.
Soita meille.
Kun tarvitset kuuntelijaa, -
rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Maiju Santala